**И З В Е С Т У В А Њ Е**

**за изработка на акт за прогласување на дел од планината Водно за заштитено подрачје во категоријата заштитен предел**

**1. Назив на Министерството**: Министерство за животна средина и просторно планирање (МЖСПП)

**2. Проблем**:

Врз основа на податоците од Студијата за валоризација за предлог-подрачјето за заштита „Водно” во категоријата заштитен предел, а земајќи ги предвид геолошките, геоморфолошките и биолошките вредности, како и посебното значење за жителите на Градот Скопје, се наметна заклучокот дека планината Водно ги исполнува критериумите да биде прогласена за заштитено подрачје од V категорија - заштитен предел.

За таа цел МЖСПП достави иницијатива и Владата на Република Северна Македонија на 17 ноември 2020 година ја разгледа и усвои Информацијата, и донесе Одлука за прифатливост на предлогот за прогласување на дел од Водно за заштитено подрачје во категорија V – Заштитен предел, со која го задолжи МЖСПП да спроведе јавна расправа по предлогот, да го изготви конечниот акт за прогласување на дел од Водно за заштитено подрачје во категоријата V - Заштитен предел и конечниот предлог да го достави до Владата на усвојување.

**3.** **Цел:** Со прогласувањето на дел од Водно за заштитено подрачје во категорија заштитен предел ќе се овозможи: заштита, зачувување и одржливо користење на природните вредности, назначување на субјект за управување кој ќе се грижи за заштитеното подрачје, како и донесување на План за управување согласно одредбите од Законот за заштита на природата. Воедно ќе се зголеми површината на заштитени подрачја на национално ниво и со тоа ќе се постигне прогрес во однос на исполнување на обврските од Просторниот План на државата (2004), Aichi целите од Конвенцијата за биолошка разновидност (CBD), целите и акциите од Националната стратегија за заштита на природата со Акционен План (2017-2027), Националната стратегија за биолошка разновидност со Акциски План за период (2018-2023), како и прогрес во имплементација на ЕУ директивите за живеалишта и птици, меѓународните конвеции, кои се ратификувани од нашата држава (CBD, Bern, CITES, Bonn, Ramsar).

**4.** **Временска рамка за изготвување на актот:**

* Ноември 2020 година – Одлука за прифатливост на предлогот за прогласување на дел од планината Водно за заштитено подрачје во категорија V – Заштитен предел (бр. 44-4543/1 од 17 ноември 2020 година);
* Декември 2020 – подготовка на Нацрт Одлука за прогласување на дел од Водно за заштитен предел;
* Јануари 2021 година – Објава на прва Нацрт верзија на одлуката и консултација со засегнатите страни и јавноста;
* Февруари 2021 година– организирање на состаноци, јавна расправа, разгледување на доставените забелешки од страна на МЖСПП и работните групи и внесување на доставените забелешки;
* Март 2021 година - Објава на втора нацрт верзија на текстот и доставува до Владата на Република Северна Македонија на меѓуресорска консултација и усвојување.

**5. Засегнати страни:**

1. Органи на државна управа :
* Министерство за економија;
* Министерство за финансии;
* Министерство за информатичко општество и администрација;
* Министерство за земјоделство, шумарство и водостопанство;
* Министерство за транспорт и врски;
* Министерство за култура; Управа за заштита на културно наследство;
* Министерство за одбрана;
* Министерство за локална самоуправа;
* Секретаријат за законодавство;
* Секретаријат за европски прашања;
* Агенција за планирање на просторот;
* НУ Конзерваторски центар – Скопје;
* Управа за хидрометеоролошки работи;
* Агенција за катастар на недвижности на Република Северна Македонија;
* Агенција за промоција и поддршка на туризмот во Македонија.
1. Единици на локална самоуправа
* ЗЕЛС (Заедница на единици на локална самоуправа)
* Град Скопје,
* Општина Карпош
* Општина Сарај
* Општина Центар
* Општина Кисела Вода
* Општина Сопиште
* Центар за развој на Скопски плански регион.
1. Јавни претпријатија и установи:
* ЈП Национални Шуми
* ЈП Паркови и зеленило, Скопје
* Национални енергетски ресурси (НЕР) Скопје
* Агенција за електронски комуникации (АЕК)
* ЕВН Македонија Електрани ДООЕЛ Скопје
* АД МЕПСО - Оператор на електропреносниот систем на Република Северна Македонија, Акционерско друштво за пренос на електрична енергија и управување со електроенергетскиот систем
* Федерација на планинарски спортови на Македонија
* МАНУ
* Природно-математишки факултет,
* Институт за биологија
* Институт за географија
* Факултетот за шумарски науки, пејзажна архитектура и екоинженеринг „Ханс Ем“, Скопје
* Факултет за земјоделски науки и храна
* Природонаучен музеј на Македонија
* Градежен факултет, Скопје
* Универзитет Мајка Тереза, Скопје.
1. Стопански Комори
2. Невладини организации кои делуваат во полето на заштитата на животната средина.

**6.Начин на вклучување на засегната јавност:**

* Објава на предлог актот за коментирање на веб страницата на МЖСПП и ЕНЕР,
* Jавна расправа за предлог актот помеѓу 1 и 5 февруари 2021 (со дополнителна најава и покана во јавните гласила и на веб-страницата на МЖСПП).
* Барања мислења и состаноци со владини институции, единици на локална самоуправа и бизнис заедница.
1. **Електронска адреса каде засегнатите страни ќе можат да ја преземат електронската верзија на предлог актот:**

[www.ener.gov.mk](http://www.ener.gov.mk)

[www.moepp.gov.mk](http://www.moepp.gov.mk)

1. **Адреса и/или електронска адреса каде ќе можат да се достават мислењата, забелешките и сугестиите:**

infoeko@moepp.gov.mk

1. **Одговорно лице за контакт во министерството:**

Влатко Трпески, раководител на Сектор за природа

E-mail: v.trpeski@moepp.gov.mk

Весна Индова, раководител на Сектор за ЕУ

E-mail: v.indova@moepp.gov.mk